Andmestiku aluseks on Tallinna Tehnikaülikooli Mäeinstituudi poolt aastatel 2014-2015 koostatud töö "Põlevkivi altkaevandatud alade planšettide digitaliseerimine ja stabiilsushinnangu andmine" (aruande pdf sisaldub failipakis). 
Töö sisuks oli vanade põlevkivi altkaevandatud alade planšettide digitaliseerimine ja sidumine riikliku LEST97 koordinaatsüsteemiga. Kaevandatud aladele anti stabiilsuse hinnang (püsiv maa, langetatud maa, stabiilne maa, kvaasistabiilne maa). 
Projekti rahastas SA Keskkonnainvesteeringute Keskus. 

Hiljem Tallinna Tehnikaülikooli poolt läbi viidud projekt "Põlevkivi altkaevandatud alade varingute uuring" (2018, https://www.kik.ee/sites/default/files/uuringud/kik_11735_aruanne.pdf) hõlmab samu piirkondi. 
Šurfide kihti täiendati selle uuringu alusel uute objektidega. Seda projekti rahastati samuti SA Keskkonnainvesteeringute Keskus poolt.
 
Maa-amet korrastas andmestiku 2016. a-l topoloogiliselt eesmärgiga teha see kõigile kättesaadavaks. Andmestikku näidatakse avalikus Maardlate ja Geoloogilise baaskaardi (1:50 000) kaardirakendustes (kihi nimi on seal TTÜ Stabiilsushinnang).

Failipakis sisalduvate ruumiandmete kasutamisel palume kasutada viidet

Põlevkivi altkaevandatud alade planšettide digitaliseerimine ja stabiilsushinnangu andmine. Andmestiku koostas Tallinna Tehnikaülikooli Mäeinstituut 2014-2018, korrastas Maa-amet.      

 